cyanic-selkie/wikianc huggingface dataset:
ขบวนการนินจาวายุ เฮอร์ริเคนเจอร์
กลุ่มนินจาอวกาศ จาคังจะ
กลุ่มนินจาอวกาศ จาคังจะ (宇宙忍群ジャカンジャ) เป็นกลุ่มนินจาอวกาศที่มายังโลกเพื่อที่อยากจะได้อาวุธในตำนานของนินจา และทำให้โลกเสื่อมโทรมล่มสลาย
การออกอากาศ
ขบวนการนินจาวายุ เฮอร์ริเคนเจอร์ ออกอากาศทุกเช้าวันอาทิตย์ เวลา 7:30 น. - 8:00 น. ทางสถานีโทรทัศน์ทีวีอาซาฮิ
ในประเทศไทยลิขสิทธิ์ในการจำหน่ายและเผยแพร่สื่อเป็นของ โรส วิดีโอ และเคยออกอากาศทาง ช่อง 5 เมื่อปี พ.ศ. 2547 ในรายการ บ้านการ์ตูน ในการฉายช่วงแรก ฉายในวันพฤหัสต่อมาย้ายวันฉายเป็นวันศุกร์ เวลา 17:30 น. - 18:00 น. แต่ออกอากาศไม่จบ เนื่องจากหมดสัญญาในการเช่าเวลาการฉาย ซึ่งฉายได้เพียง 48 ตอน
อนิเมะในปี พ.ศ. 2562
เหตุการณ์ที่เกี่ยวข้องกับ '''อนิเมะในปี พ.ศ. 2562'''
ภาพยนตร์
รายชื่อภาพยนตร์อนิเมะที่เข้าฉายเปิดตัวในโรงภาพยนตร์ระหว่างวันที่ 1 มกราคม ถึงวันที่ 31 ธันวาคม พ.ศ. 2562
ซีรีส์โทรทัศน์
รายชื่อซีรีส์อนิเมะโทรทัศน์ที่ออกอากาศเปิดตัวระหว่างวันที่ 1 มกราคมถึงวันที่ 31 ธันวาคม พ.ศ. 2562
ออริจินอลเน็ตแอนิเมชัน
รายชื่อออริจินอลเน็ตแอนิเมชันที่เผยแพร่เปิดตัวครั้งแรกระหว่างวันที่ 1 มกราคมถึงวันที่ 31 ธันวาคม พ.ศ. 2562
ออริจินอลวิดีโอแอนิเมชัน
รายชื่อออริจินอลวิดีโอแอนิเมชันที่เปิดตัวระหว่างวันที่ 1 มกราคมถึงวันที่ 31 ธันวาคม พ.ศ. 2562
องค์การอาหารและยาสหรัฐ
องค์การอาหารและยาสหรัฐ (United States Food and Drug Administration) หรือย่อว่า FDA เป็นหน่วยงานส่วนกลางหน่วยงานหนึ่งภายใต้กระทรวงสาธารณสุขและบริการประชาชน องค์การอาหารและยาสหรัฐมีหน้าที่ปกป้องและส่งเสริมสุขภาพของประชาชน โดยการควบคุมความปลอดภัยในอาหาร, ผลิตภัณฑ์ยาสูบ, อาหารเสริม, ยาตามใบสั่งแพทย์ และยาจำหน่ายหน้าเคาน์เตอร์, วัคซีน, ชีวเภสัชภัณฑ์, การถ่ายเลือด, อุปการณ์ทางการแพทย์, อุปกรณ์แผ่รังสีแม่เหล็กไฟฟ้า (ERED), เวชสำอาง, อาหารสัตว์ และยารักษาสัตว์
ผู้บริหารขององค์การอาหารและยาสหรัฐ มีชื่อตำแหน่งว่า กรรมาธิการอาหารและยา (Commissioner of Food and Drugs) ซึ่งแต่งตั้งโดยประธานาธิบดีสหรัฐโดยคำแนะนำและยินยอมของวุฒิสภา กรรมาธิการอาหารและยาเป็นผู้ใต้บังคับบัญชาโดยตรงของรัฐมนตรีว่าการกระทรวงสาธารณสุขและบริการประชาชน
อุทัยเทวี
อุทัยเทวี เป็นนิทานพื้นบ้านของไทยเรื่องหนึ่ง โดยตัวละครเอกของเรื่องนี้คือ นางอุทัยเทวี หญิงสาวชาวบ้านที่มีเชื้อชาติเป็นพญานาค ต่อมาได้อภิเษกกับ เจ้าชายสุทธราช โอรสกษัตริย์แห่งการพนคร โดยมีบันทึกในลักษณะกลอนสวด (ประพันธ์ด้วยกาพย์สุรางคนาค์ 28 - กาพย์ยานี 11) ซึ่งได้รับความนิยมมากในอดีต แต่ในภายหลังก็มีการแต่งให้มีการเพิ่มเติมเนื้อเรื่องให้มีความวิจิตรพิศดารขึ้น เช่น การกลับชาติมาเกิด ฯลฯ เพื่อให้เหมาะกับการเล่าแบบนิทานชาดก
โครงเรื่อง
กล่าวถึงท้าวนาคาเจ้าเมืองบาดาล มีพระธิดาชื่อนางสมุทรมาลา คราวหนึ่งนางเกิดความรุ่มร้อนจึงขออนุญาตพระบิดาขึ้นไปเที่ยวยังแดนมนุษย์ นางลักลอบได้เสียกับรุกขเทวดาจนตั้งครรภ์ เกรงว่าหากพระบิดาล่วงรู้ความ นางจะต้องได้รับโทษจึงสำรอกบุตรในครรภ์ออกมาเป็นไข่ ซ่อนไว้ริมฝั่งน้ำกับพระธำมรงค์ซึ่งมีอานุภาพเนรมิตสิ่งต่างๆ ได้ พร้อมกับผ้ารัตกัมพล แล้วนางก็กลับไปยังเมืองบาดาล
ยังมีคางคกตัวหนึ่งมาพบสิ่งของทั้งนั้นเข้าจึงกลืนกินเข้าไปทั้งไข่ พระธำมรงค์และผ้ารัตกัมพล พิษแห่งนาคทำให้คางคกถึงแก่ความตายเป็นคราบห่อหุ้มไข่ไว้ ครั้นครบกำหนดก็กำเนิดเป็นกุมารีอาศัยอยู่ในคราบคางคก ต่อมาสองตายายผู้ยากจนข้นแค้นมีอาชีพสุ่มปลาขายเลี้ยงชีพ วันหนึ่งขณะที่กำลังสุ่มปลาได้พบคางคกพูดภาษาคนได้ อ้อนวอนขอให้ตายายนำไปเลี้ยงแล้วจะแทนคุณในภายหน้า ตายายจึงนำมาเลี้ยงไว้ กุมารีในคราบคางคกมีความกตัญญูรู้คุณ ได้เนรมิตข้าวปลาอาหารไว้คอยท่าเมื่อทั้งสองไม่อยู่ ครั้นซุ่มดูก็ทราบว่าในคราบคางคกนั้นเป็นที่ซ่อนตัวของกุมารีรูปงาม เวลาผ่านไปจนนางมีอายุย่างเข้ารุ่นสาว วันหนึ่งเป็นวันอุโบสถ ชาวบ้านทั้งหลายเตรียมไปฟังเทศน์ที่วัด นางจึงขอให้ตายายพานางไปฟังเทศน์ด้วย ทั้งสองจึงขอให้นางออกจากคราบคางคก พอดีได้เวลาตรงกับตอนเช้าวันอาทิตย์ นางจึงได้ชื่อว่า “อุทัย” หรือ “อุทัยเทวี” นางอุทัยได้เนรมิตหญิงงามจำนวนมากไว้เป็นข้ารับใช้แล้วพากันเดินทางไปฟังเทศน์ที่วัด
ท้าวการพกับนางกาวิน มีพระโอรสนามว่า เจ้าชายสุทธราชกุมาร อายุได้ ๑๖ ปี วันนั้นเจ้าชายสุทธราชกุมารไปฟังเทศน์ที่วัด ได้พบนางอุทัยเข้าก็หลงรัก จึงให้ทหารหลวงติดตามไปล้อมเรือนของสองตายายไว้ ฝ่ายนางอุทัยก็เข้าหลบอยู่ในคราบคางคกแล้วสอนให้ตายายบอกแก่ทหารหลวงว่า หากเจ้านายมีความประสงค์ที่จะได้นางอุทัยเป็นชายาก็ให้แต่งสะพานทอง มีห้องประดับด้วยทอง 150 ห้อง จากเมืองมาจนถึงเรือนที่นางพำนัก ท้าวการพได้ทรงทราบข้อเสนอเช่นนั้นก็ทรงพระพิโรธคิดจะฆ่าสองตายายแต่นางกาวินห้ามไว้แล้วยื่นข้อเสนอกลับให้ฝ่ายตายายสร้างปราสาททองไว้รอรับสะพานทอง หากไม่สำเร็จจะลงอาญาถึงชีวิต คืนนั้นนางอุทัยก็เนรมิตปราสาททองขึ้น ท้าวการพกับนางกาวินร้อนพระทัยนักที่ไม่สามารถสร้างสะพานทองไปยังปราสาทของนางอุทัยได้ ด้วยบุพเพสันนิวาสที่ทั้งสองเคยสร้างบุญร่วมกันไว้แต่ชาติปางก่อน ร้อนถึงพระอินทร์ต้องลงมาเนรมิตสะพานทองให้ นางอุทัยได้เข้าพิธีอภิเษกกับเจ้าชายสุทธราชกุมาร ทั้งสองครองรักอยู่ด้วยกันอย่างมีความสุข
แต่เดิมมา เจ้าชายสุทธราชกุมาร ได้สู่ขอนางฉันทนา (บางฉบับเรียกว่า "นางฉันทา") พระธิดาของท้าวกัญจาเจ้าเมืองอุโลมนครไว้เป็นคู่หมั้น ครั้นนางมีอายุได้ 15 ปี ท้าวกัญจาจึงส่งราชทูตมาเตือนขันหมาก ทั้งยังประกาศว่าถ้าฝ่ายชายไม่มาอภิเษกตามสัญญาจะต้องทำสงครามกัน เจ้าชายสุทธราชกุมารจำต้องจากนางอุทัยไปทั้งที่รักนางอย่างสุดซึ้ง ก่อนที่จะออกเดินทางได้ให้ช่างหล่อรูปนางอุทัยด้วยทองคำ นำใส่หีบไปเชยชมต่างหน้าที่เมืองอุโลมนครด้วย นางฉันทนานั้นแม้ว่าจะอยู่ในวัยรุ่นสาวแต่เกศากับหงอกขาว หลังจากเข้าพิธีอภิเษกแล้ว เจ้าชายสุทธราชกุมารก็มิได้มีความเสน่หา เฝ้าแต่เชยชมรูปนางอุทัยอยู่ไม่สร่างจนนางฉันทนาสืบทราบจึงให้คนมาลักรูปทองไปทิ้งในแม่น้ำ ทำให้เจ้าชายสุทธราชกุมารไม่พอพระทัยเป็นอย่างยิ่ง
อยู่มานางฉันทนาติดสินบนสองตายายนักโกหก มีสำเภายนต์ลอยไปได้ในอากาศให้ไปลวงนำตัวนางอุทัยมายังเมืองอุโลมนคร นางฉันทนาให้คนทำร้ายนางอุทัยจนถึงแก่ความตายแล้วนำไปทิ้งในแม่น้ำ นางอุทัยเป็นธิดาของนางนาค เมื่อจมลงในน้ำก็กลับฟื้นชีพขึ้นมา นางนั่งร้องไห้อยู่ที่ริมฝั่งน้ำกระทั่งมีแม่เฒ่าขายผักพายเรือผ่านมาพบนางเข้าก็นำไปอุปการะ นางอุทัยเมื่อหายจากอาการพาดเจ็บแล้วได้ช่วยแม่เฒ่าพายเรือขายผัก นางผูกใจเจ็บคิดจะล้างแค้นนางฉันทนาให้จงได้ จึงแปลงร่างเป็นหญิงชราแต่เส้นเกศายังดำขลับ พายเรือขายผักไปจนถึงหน้ารัง
นางฉันทนาเห็นเข้าจึงเรียกไปถามถึงสาเหตุที่หญิงชรายังมีผมดกดำ นางอุทัยแปลงลวงว่า ตนมีวิชาปลูกผมหงอกให้กลับดำได้ แต่ต้องทำพิธีในที่รโหฐานไม่ให้ผู้อื่นล่วงรู้ ทั้งต้องทนเจ็บปวดอย่างแสนสาหัสได้ นางเรียกค่าทำพิธีสูงถึง 105 ตำลึงทอง ซึ่งนางฉันทนาก็ไม่ขัดข้อง
ถึงวันกำหนดนัด ยายเฒ่านางอุทัยแปลงให้กั้นม่านมิดชิด จับนางฉันทนาโกนหัว เอาปลายมีดสับทั่วทั้งร่าง หมักด้วยปลาร้าเน่าแล้ว นำหม้อแกงมาครอบหัวไว้ เมื่อเสร็จการล้างแค้นนางก็จากไปพร้อมด้วยเงินรางวัล นางฉันทนาทนทุกข์ทรมานอยู่ไม่กี่วันก็ถึงแก่ความตาย ท้าวกัญจาให้สืบหาตัวแม่ค้าเฒ่าผมดำก็ไม่พบ จึงจัดการเผาศพพระธิดา ตามประเพณี ฝ่ายเจ้าชายสุทธราชเมื่อพบกับนางอุทัยจึงพากันเดินทางกลับบ้านเมือง และครองรักกันอย่างมีความสุข
ความแตกต่างของในอดีตกับปัจจุบัน
ต้นฉบับสมุดไทยเรื่องนางอุทัยกลอนสวดซึ่งเก็บรักษาไว้ที่ กลุ่มหนังสือตัวเขียนและจารึก หอสมุดแห่งชาติ ที่ใช้ในการตรวจชำระมี 2 สำนวน ซึ่งเป็นเอกสารหมวดวรรณคดี หมู่กลอนสวดทั้ง 2 สำนวน เมื่อเปรียบเทียบเนื้อความแล้ว สันนิษฐานว่าสำนวนแรกน่าจะมีมาก่อน ส่วนสำนวนที่ 2 อาจจะเป็นฉบับที่มีการแต่งเติมเนื้อความเสริมขึ้นจากสำนวนแรก
เนื่องจากเอกสารต้นฉบับไม่มีข้อความระบุถึงผู้แต่งและสมัยที่แต่ง จึงยังไม่อาจสรุปเกี่ยวกับประเด็นดังกล่าวได้ แต่จากเนื้อหาบางตอนระบุได้ว่าเรื่องนางอุทัยกลอนสวดสำนวนนี้น่าจะมีมาตั้งแต่สมัยอยุธยาแล้ว ได้แก่ ความตอนชมโฉมนางอุทัยที่กล่าวว่า นางอุทัยไว้ผมยาวประบ่า ตามความนิยมของสตรีสมัยอยุธยา ต่างจากสมัยรัตนโกสินทร์ตอนต้นซึ่งสตรีนิยมตัดผมสั้น ดังบทที่ว่า
ผมเผ้าเฟื้อยเหนือบ่า	เนื้อนมหน้างามอุดม อ้อนแอ้นอรเอวกลม	นวลละอองคือทองคำ
ซึ่งมีส่วนพ้องกับบทประพันธ์ กาพย์ห่อโคลงนิราศธารโศก บทพระนิพนธ์ของ พระมหาอุปราชเจ้าฟ้าธรรมธิเบศฯ ซึ่งนอกจากนี้ยังมีลักษณะทางวัฒนธรรมที่มีส่วนพ้องกัน เช่น รูปแบบวงปี่พาทย์มโหรี, ขนบวัฒนธรรม เป็นต้น
สมการเชิงอนุพันธ์
สมการเชิงอนุพันธ์ (differential equation) หมายถึง สมการที่มีอนุพันธ์ต่าง ๆ ของฟังก์ชันที่ไม่ทราบค่า (unknown function) หนึ่งฟังก์ชันหรือมากกว่าหนึ่งฟังก์ชันปรากฏอยู่ คำว่า differential equation (aequatio differentialis) เริ่มใช้โดยก็อทฟรีท วิลเฮ็ล์ม ไลบ์นิทซ์ ในปี ค.ศ. 1676 เป็นรูปแบบสมการหนึ่งในคณิตศาสตร์ เป็นพื้นฐานที่สำคัญในสาขาคณิตศาสตร์ประยุกต์ ในทางวิศวกรรมศาสตร์ และวิทยาศาสตร์ เพราะว่ากฎเกณฑ์และปัญหาต่างๆ ในสาขาวิขาเหล่านี้ล้วนพิจารณาเป็นสมการคณิตศาสตร์ที่อยู่ในรูปของสมการเชิงอนุพันธ์แทบทั้งสิ้น เช่นกฎการเคลื่อนที่ของนิวตัน ปัญหาของการนำความร้อนในแท่งโลหะ การหาปะจุหรือกระแสในวงจรไฟฟ้า เหล่านี้เป็นต้น
ประธานาธิบดีอินเดีย
ประธานาธิบดีอินเดีย (ไอเอเอสที: Bhārat kē Rāṣhṭrapati ภารตะเกราษฏรปติ) หรือเรียกอย่างเป็นทางการว่า ประธานาธิบดีแห่งสาธารณรัฐอินเดีย เป็นประมุขของรัฐในทางพิธีการของประเทศอินเดีย และเป็นผู้บัญชาการทหารบกของกองทัพอินเดีย
ประธานาธิบดีได้มาจากการเลือกตั้งทางอ้อมผ่านคณะผู้เลือกตั้งที่ประกอบด้วยรัฐสภาอินเดีย (ทั้งราชยสภา และโลกสภา) กับสภานิติบัญญัติรัฐและดินแดนสหภาพของอินเดียผู้ซึ่งเลือกตั้งมาโดยทางตรง
ถึงแม้ในรัฐธรรมนูญอินเดีย มาตรา 53 ระบุว่าประธานาธิบดีสามารถใช้อำนาจได้โดยตรงหรือผ่านผู้ใต้บังคับบัญชายกเว้นเพียงบางอำนาจเท่านั้น แต่ในทางปฏิบัตินั้นจะใช้อำนาจผ่านทางนายกรัฐมนตรีผ่านความช่วยเหลือของคณะรัฐมนตรี
จูเลียส ซีซาร์
กาอิอุส ยูลิอุส ไกซาร์ (Gaius Julius Caesar ) หรือ จูเลียส ซีซาร์ (Julius Caesar; 12 กรกฎาคม 100 ปีก่อน ค.ศ. – 15 มีนาคม 44 ปีก่อน ค.ศ.) เป็นรัฐบุรุษ แม่ทัพ และผู้ประพันธ์ร้อยแก้วอันเลื่องชื่อชาวโรมัน เขามีบทบาทสำคัญในเหตุการณ์อันนำไปสู่การสิ้นสุดสาธารณรัฐโรมันและความเจริญของจักรวรรดิโรมัน ใน 60 ปีก่อน ค.ศ. ซีซาร์, กรัสซุส และปอมปีย์ ตั้งพันธมิตรทางการเมืองซึ่งจะครอบงำการเมืองโรมันไปอีกหลายปี ความพยายามของพวกเขาในการสั่งสมอำนาจผ่านยุทธวิธีประชานิยมถูกชนชั้นปกครองอนุรักษนิยมในวุฒิสภาโรมันคัดค้าน ซึ่งในบรรดานั้นมีกาโตผู้เยาว์ (Cato the Younger) ด้วยการสนับสนุนบ่อยครั้งของกิแกโร ชัยชนะของซีซาร์ในสงครามกอล ซึ่งสมบูรณ์ใน 51 ปีก่อน ค.ศ. ขยายดินแดนของโรมันไปถึงช่องแคบอังกฤษและแม่น้ำไรน์ ซีซาร์เป็นแม่ทัพโรมันคนแรกที่ข้ามทั้งสองเมื่อเขาสร้างสะพานข้ามแม่น้ำไรน์และบุกครองบริเตนครั้งแรก
ความสำเร็จเหล่านี้ทำให้เขามีอำนาจทางทหารซึ่งไม่มีผู้ใดเทียม และคุกคามฐานะของพอมพีย์ซึ่งเปลี่ยนไปเข้ากับวุฒิสภาหลังกรัสซุสเสียชีวิตใน 53 ปีก่อน ค.ศ. เมื่อสงครามกอลยุติ วุฒิสภาสั่งซีซาร์ให้ลงจากตำแหน่งบังคับบัญชาทหารของเขาและกลับกรุงโรม ซีซาร์ปฏิเสธคำสั่งนั้นและใน 49 ปีก่อน ค.ศ. ท้าทายโดยการข้ามแม่น้ำรุบิโกพร้อมด้วยทหารหนึ่งลีเจียน ทิ้งมณฑลของเขาและเข้าอิตาลีภายใต้อาวุธอย่างมิชอบด้วยกฎหมาย เกิดสงครามกลางเมืองตามมา และชัยชนะของซีซาร์ในสงครามทำให้เขามีฐานะอำนาจและอิทธิพลโดยไร้คู่แข่ง
หลังเข้าควบคุมรัฐบาล ซีซาร์เริ่มโครงการปฏิรูปสังคมและรัฐบาล รวมทั้งการสถาปนาปฏิทินจูเลียน เขารวมระบบข้าราชการประจำของสาธารณรัฐเข้าสู่ศูนย์กลางและสุดท้ายประกาศตนเป็น "ผู้เผด็จการตลอดชีพ" ทำให้เขายิ่งมีอำนาจมากขึ้นไปอีก แต่ความขัดแย้งทางการเมืองใต้น้ำยังไม่สงบ และในไอดส์มีนาคม (Ides of March) คือ 15 มีนาคม 44 ปีก่อน ค.ศ. ซีซาร์ถูกกลุ่มสมาชิกวุฒิสภากบฏลอบสังหาร นำโดยมาร์กุส ยูนิอุส บรูตุสผู้ลูก ผู้ซึ่งเป็นคนสนิทและเป็นเสมือนลูกศิษย์ โดยพูดเป็นประโยคสุดท้ายเป็นภาษาละตินว่า "Et tu Brute" (เจ้าด้วยหรือ บรูตุส) สงครามกลางเมืองชุดใหม่อุบัติ และรัฐบาลสาธารณรัฐอันมีรัฐธรรมนูญไม่เคยถูกฟื้นฟูอย่างสมบูรณ์ อ็อกตาวิอุส ทายาทบุญธรรมของซีซาร์ ซึ่งภายหลังรู้จักกันในพระนาม จักรพรรดิเอากุสตุส เถลิงอำนาจแต่ผู้เดียวหลังพิชิตศัตรูในสงครามกลางเมืองนั้น อ็อกตาวิอุสรวบรวมอำนาจและเริ่มสมัยจักรวรรดิโรมัน
คนรู้จักชีวิตส่วนมากของซีซาร์จากบันทึกการทัพของเขาเองและจากแหล่งข้อมูลร่วมสมัยอื่น ส่วนใหญ่เป็นจดหมายและสุนทรพจน์ของกิแกโรและงานเขียนประวัติศาสตร์ของแซลลัสต์ (Sallust) เป็นหลัก ชีวประวัติซีซาร์ในภายหลังโดยซุเอโตนิอุสและพลูทาร์กก็เป็นแหล่งข้อมูลหลักเช่นกัน นักประวัติศาสตร์หลายคนถือซีซาร์เป็นผู้บัญชาการทหารที่ยิ่งใหญ่ที่สุดในประวัติศาสตร์คนหนึ่ง
อิโซโรกุ ยามาโมโตะ
จอมพลเรือ อิโซโรกุ ยามาโมโตะ (4 เมษายน 1884 – 18 เมษายน 1943) เป็นจอมพลเรือในกองทัพเรือจักรวรรดิญี่ปุ่น และผู้บัญชาการทัพเรือผสมระหว่างสงครามโลกครั้งที่ 2
เกิดที่เมืองนางาโอกะ จังหวัดนีงาตะ จักรวรรดิญี่ปุ่นรับปริญญาที่โรงเรียนนายเรือของญี่ปุ่นและนิสิตเก่าของวิทยาลัย
จอมพลเรือ อิโซโรกุ ยามาโมโตะ เป็นผู้บัญชาการในปีแรกสำหรับการวางแผนในสงครามหลัก เช่น การโจมตีเพิร์ลฮาร์เบอร์ ยุทธนาวีที่มิดเวย์ เขาเป็นนายพลเรือหัวก้าวหน้าผู้โด่งดัง ที่สนับสนุนแนวทางพัฒนาศักยภาพกองทัพเรือโดยการพัฒนาการบิน มากกว่าการต่อเรือรบขนาดใหญ่ ยามาโมโตะไม่เห็นด้วยกับการทำสงครามกับสหรัฐและอังกฤษ จนถูกปองร้ายจากคนในกองทัพ แต่ก็เป็นผู้ที่มีส่วนร่วมสำคัญในการวางแผนการโจมตีอ่าวเพิร์ล เขายังเป็นผู้บัญชาการสูงสุดกองเรือสหพันธ์ตลอดห้วงระยะเวลารุนรานแปซิฟิกใต้ และเป็นผู้นำการรบที่ยุทธนาวีมิดเวย์จนพ่ายแพ้ยับเยิน หลังจากความพ่ายแพ้ที่มิดเวย์ และกัวดัลคะแนล ยามาโมโตะเสียชีวิตระหว่างเดินทางไปให้กำลังใจทหารที่หมู่เกาะโซโลมอน เมื่อเครื่องบินMitsubishi G4Mที่จอมพลเรือเอกอิโซโรกุ ยามาโมโตะโดยสารมาถูกแกะรอยจากหน่วยข่าวกรองสหรัฐจนรู้เส้นทางการบิน และใช้ฝูงบินของเครื่องบินขับไล่ P-38 ดักสังหาร ในที่สุด
18841943
ฟัลคอน 1
ฟัลคอน 1 (Falcon 1) เป็นระบบปล่อยตัวที่ใช้งานได้ของเอกชนซึ่งพัฒนาและผลิตโดย SpaceX ระหว่างปี พ.ศ. 2549-2552 เมื่อวันที่ 28 กันยายน พ.ศ. 2551 ฟัลคอน 1 กลายเป็นยานปล่อยเชื้อเพลิงเหลวที่พัฒนาโดยเอกชนลำแรกที่ขึ้นสู่วงโคจรรอบโลก
จรวดสองขั้นสู่วงโคจรใช้ LOX/RP-1 สำหรับทั้งสองขั้น ขั้นแรกขับเคลื่อนด้วยเครื่องยนต์ Merlin ขั้นสองขับเคลื่อนด้วยเครื่องยนต์ Kestrel เพียงเครื่องเดียว ได้รับการออกแบบโดย SpaceX ตั้งแต่เริ่มต้น
ยานถูกปล่อยตัวทั้งหมดห้าครั้ง Falcon 1 เข้าถึงวงโคจรในความพยายามครั้งที่ 4 ในเดือนกันยายน พ.ศ. 2551 โดยมีเครื่องจำลองมวลเป็นน้ำหนักบรรทุก เมื่อวันที่ 14 กรกฎาคม พ.ศ. 2552 Falcon 1 ได้ทำการบินรอบสุดท้ายและประสบความสำเร็จในการส่งดาวเทียม RazakSAT ของมาเลเซียขึ้นสู่วงโคจรในการปล่อยตัวเชิงพาณิชย์ครั้งแรกของ SpaceX (หลังจากการปล่อยตัวทั้งหมด 5 ครั้ง) Falcon 1 ถูกปลดประจำการและมีรุ่นถัดมาโดย Falcon 9
SpaceX ได้ประกาศรุ่นที่ปรับปรุงแล้ว Falcon 1e แต่การพัฒนาหยุดลงเนื่องจาก Falcon 9
สโมสรฟุตบอลเมืองทอง ยูไนเต็ด ในฤดูกาล 2566–2567
การแข่งขันฟุตบอลของสโมสรฟุตบอลเมืองทอง ยูไนเต็ด ในฤดูกาล 2566–2567 เป็นฤดูกาลที่ 16 ของสโมสรในการแข่งขันฟุตบอลลีกอาชีพของสโมสร และเป็นฤดูกาลที่ 14 ต่อเนื่องในการแข่งขันไทยลีก
อาร์ทัวร์ ไซส์-อินควาร์ท
อาร์ทัวร์ ไซส์-อินควาร์ท (Arthur Seyss-Inquart) เป็นนักการเมืองนิยมนาซีชาวออสเตรีย ดำรงตำแหน่งเป็นนายกรัฐมนตรีแห่งออสเตรียเป็นเวลาเพียงสองวัน ตั้งแต่วันที่ 11–13 มีนาคม ค.ศ. 1938 ก่อนที่จะมีการผนวกออสเตรียเข้ากับนาซีเยอรมนี (อันชลุส) เขาลงนามในกฎหมายรัฐธรรมนูญในฐานะผู้รักษาการแทนประมุขแห่งรัฐ หลังจากที่ประธานาธิบดีวิลเฮ็ล์ม มิคลัส ได้ลาออก
ระหว่างสงครามโลกครั้งที่สอง เขาได้ทำงานรับใช้ต่อจักรวรรดิไรช์ที่สามในเขตปกครองสามัญของโปแลนด์และไรชส์คอมมิสซาร์แห่งเนเธอร์แลนด์ ในการพิจารณาคดีเนือร์นแบร์ค เขาถูกพบว่ามีความผิดในข้อหาอาชญากรรมต่อมนุษยชาติ จึงถูกพิพากษาตัดสินโทษให้ถูกประหารชีวิตด้วยการแขวนคอ
1892 1946
การบินทดสอบฟัลคอน เฮฟวี
การบินทดสอบฟัลคอน เฮฟวี (Falcon Heavy test flight) หรือที่เรียกว่า ภารกิจสาธิตฟัลคอน เฮฟวี (Falcon Heavy demonstration mission) เป็นความพยายามครั้งแรกของสเปซเอ็กซ์ในการปล่อยจรวดฟัลคอน เฮฟวี ในวันที่ 6 กุมภาพันธ์ พ.ศ. 2561 เวลา 20:45 UTC การทดสอบที่ประสบความสำเร็จทำให้ฟัลคอน เฮฟวีเป็นจรวดที่ทรงพลังที่สุดในการปฏิบัติการ ผลิตแรงขับ 5 ล้านปอนด์ (22 MN) ของ thrust และมีความสามารถในการยกมากกว่าสองเท่าของ Delta IV Heavy ของ United Launch Alliance
โรคซึมเศร้าแบบจิตหลอน
โรคซึมเศร้าแบบจิตหลอน (Psychotic depression) หรือ โรคจิตจากความซึมเศร้า (Depressive psychosis) คือภาวะซึมเศร้าที่มีอาการทางจิตประสาทร่วมด้วย สามารถเกิดขึ้นได้ในผู้ป่วยโรคซึมเศร้าหรือโรคอารมณ์สองขั้ว โรคนี้มีความคล้ายคลึงและสับสนกับโรคจิตอารมณ์อยู่บ่อยครั้ง การวินิจฉัยจึงต้องยึดหลักที่ว่า ผู้ป่วยจะต้องแสดงอาการทางจิตโดยไม่มีอาการทางอารมณ์ไปอย่างน้อยสองสัปดาห์
อำเภอรุฎูม
รุฎูม (رضوم) เป็นอำเภอในเขตผู้ว่าการชับวะฮ์ ประเทศเยเมน ณ พ.ศ. 2546 อำเภอนี้มีประชากร 23,244 คน
กีฬายิงธนูในโอลิมปิกฤดูร้อน 2020 – รอบคัดเลือก
การแข่งขันกีฬายิงธนูในโอลิมปิกฤดูร้อน 2020 รอบคัดเลือก เป็นการแข่งขันยิงธนูเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น โดยมีโค้วต้าทั้งหมด 128 คน ชาย 64 คน หญิง 64 คน เกณฑ์การคัดเลือกประกาศโดย World Archery ในเดือนมีนาคม 2018
คณะกรรมการโอลิมปิกแห่งชาติของแต่ละประเทศสามารถส่งนักกีฬาเข้าแข่งขันได้ไม่เกิน 6 คนต่อประเทศและ 3 คนต่อเพศ
สโมสรกีฬาบรากา
สปอร์ติกกลูบีดีบรากา (Sporting Clube de Braga) หรือรู้จักกันในชื่อ สปอร์ติกดีบรากา หรือ บรากา เป็นสโมสรกีฬาในโปรตุเกส ตั้งอยู่ที่เมืองบรากา โดยทีมฟุตบอลลงเล่นที่อิชตาจีอู มูนีซีปัล จี บรากา หรือ เดอะควอรี หรือ เอเอ็กซ์เอสเตเดียม ซึ่งสร้างเพื่อใช้งานในฟุตบอลชิงแชมป์แห่งชาติยุโรป 2004 บรากาเป็นสโมสรที่ประสบความสำเร็จสูงรองจากกลุ่มบิ๊กทรี (ไบฟีกา, สปอร์ติกลิสบอน และโปร์ตู) เคยคว้าแชมป์ยูฟ่าอินเตอร์โตโตคัพ ในปี ค.ศ. 2008 (เป็นสโมสรเดียวของโปรตุเกสที่เคยคว้าแชมป์นี้ได้)) และเคยเข้าชิงชนะเลิศยูฟ่ายูโรปาลีก ในปี ค.ศ. 2011
เกียรติประวัติ
อ้างอิง:
โตโยต้า คราวน์
โตโยต้า คราวน์ (Toyota Crown) เป็นรถยนต์นั่งประเภทหรูหราขนาดกลางของโตโยต้า พบเห็นได้ทั่วไปตามท้องถนนในประเทศญี่ปุ่น เริ่มต้นนั้นถูกออกแบบมาเพื่อใช้เป็นรถแท็กซี่ ตลอดช่วงการผลิตของคราวน์นั้น เป็นที่ปรากฏเพียงเล็กน้อยที่มีการใช้คราวน์แบบซีดานเป็นแท็กซี่ จนกระทั่งปี พ.ศ. 2538 โตโยต้าได้แตกแขนงคราวน์แบบซีดานออกมาสำหรับใช้เป็นรถแท็กซี่โดยเฉพาะ คือ คราวน์ คอมฟอร์ท นอกจากนี้ โตโยต้า คราวน์ยังได้รับการไว้วางใจในกิจการตำรวจทั่วประเทศญี่ปุ่นอีกด้วย รวมถึงการรับส่งเจ้าหน้าที่รัฐในทุกระดับ
ในประเทศญี่ปุ่น จะสามารถหาซื้อโตโยต้าคราวน์ได้เฉพาะช่องทางของตัวแทนจำหน่ายค้าปลีกของโตโยต้าเท่านั้น คราวน์จัดว่าเป็นรถซีดานที่เก่าแก่ที่สุดของโตโยต้าที่ยังอยู่ในสายการผลิต หากเทียบสถานะและเกียรติภูมิของคราวน์ในบรรดารถญี่ปุ่นแล้ว เป็นรองแต่เพียงคราวน์ มาเจสตา และ เซ็นทูรี เท่านั้น
โตโยต้า คราวน์ถูกใช้เป็นรถรับรองอย่างแพร่หลายในหลากบริษัทของญี่ปุ่น ในบางประเทศ โตโยต้า คราวน์จัดว่าเป็นรถที่มีราคาแพงมาก ดังนั้นเมื่อโตโยต้า เครสสิด้าได้รับการอนุญาตให้ส่งออกในต้นทศวรรษที่ 1980 คราวน์จึงถูกแทนที่ด้วยรถรุ่นดังกล่าว
Toyota Crown – รุ่นที่ 1 (RS/S10/S20/S30; พ.ศ. 2498-2505)
โฉมนี้ ใช้รหัสโมเดลว่า โมเดล RS กับโมเดล S30 เริ่มการผลิตครั้งแรกใน พ.ศ. 2498 โดยในช่วงแรก เครื่องยนต์จะเป็นเครื่องยนต์ขนาดเล็ก 1.5 ลิตร แต่ต่อมาก็มีเครื่องยนต์รุ่นพิเศษ ขนาด 1.9 ลิตร แต่อย่างไรก็ตาม ก็ยังใช้เครื่องขนาด 1.5 ลิตร เป็นมาตรฐานไปจนจนยุคของโฉมใน พ.ศ. 2505 โดยจุดเด่นของรุ่นนี้มีทั้งช่วงล่างแบบ ดับเบิ้ลวิชโบน (ในช่วงล่างด้านหน้า ส่วนด้านหลังยังคงเป็นแบบแหนบ) และ ใช้เกียร์กึ่งอัตโนมัติ 2 จังหวะในชื่อ Toyoguild
Toyopet Crown – รุ่นที่ 2 (S40; พ.ศ. 2505-2510)
โฉมนี้ คราวน์มีความกว้าง ยาว และความดึงดูดใจลูกค้ามากขึ้น โดยเฉพาะใน พ.ศ. 2507 ก็เริ่มมีการผลิตรุ่น Crown Eight ใช้พลังจากเครื่องยนต์ V8 2.6 ลิตร ระบบเกียร์อัตโนมัติในรุ่นนี้ได้รับการพัฒนาต่อมา เป็นแบบอัตโนมัติทั้งระบบ โดยยังคงใช้ชื่อเรียกจากรุ่นที่แล้ว
Toyopet Crown – รุ่นที่ 3 (S50; พ.ศ. 2510-2514)
โฉมนี้ ใช้รหัสโมเดลว่า S50 โดยโฉมนี้เป็นโฉมที่คราวน์เริ่มมีการผลิตตัวถังแบบ Pick-up (ซึ่งมีใช้กับโฉมที่ 3 เพียงโฉมเดียว) กับ Hardtop Coupe 2 ประตู ซึ่งเป็นโฉมที่คราวน์เปลี่ยนไปไม่มากนักจากโฉมก่อน แต่เพิ่มรายละเอียดเข้าไปในรถบ้าง ซึ่งรถที่คราวน์ผลิตส่งออก จะใช้รถรุ่น 2M ขนาด 2.3 ลิตร โดยจุดเด่นที่เพิ่มมาในรุ่นนี้มีอาทิเช่น พวงมาลัยพาวเวอร์,กระจกอัดซ้อนนิรภัย,กระจกไฟฟ้าและดิสก์เบรกล้อหน้า
รุ่นที่ 4 (S60/S70; พ.ศ. 2514-2517)
โฉมนี้ ใช้รหัสโมเดลว่า S60 กับ S70 เริ่มผลิตใน พ.ศ. 2514 เริ่มมีการผลิตรถทริมแบบ Super Saloon ซึ่งเป็นโฉมสุดท้ายของคราวน์ ที่มีขายใน สหรัฐอเมริกา แต่ก็เป็นโฉมแรกที่คราวน์ ผลิตในยี่ห้อรถชื่อ "โตโยต้า" เพราะก่อนหน้านี้ โตโยต้าไม่ได้ใช้ชื่อนี้ แต่ใช้ชื่อยี่ห้อผลิตภัณฑ์รถว่า "โตโยเพ็ท" (Toyopet) (กล่าวอีกอย่างว่า โฉม 1-3 มีชื่อว่า โตโยเพ็ท คราวน์ (Toyota Crown) พอถึงโฉมที่ 4 เป็นต้นมา จึงจะมีชื่อว่า โตโยต้า คราวน์) ซึ่งโดยส่วนใหญ่ ไฟหน้าจะเป็นวงกลม 2 ดวงต่อข้าง ยกเว้นรถ Hardtop ที่ขายในประเทศญี่ปุ่นเท่านั้น จะมีไฟหน้าเป็นสี่เหลี่ยม โดยจุดเด่นในรุ่นนี้ที่เพิ่มเข้ามาได้แก่ ระบบเกียร์แบบ 3 สปีดควบคุมด้วยไฟฟ้า (EAT), เป็นรถญี่ปุ่นรุ่นแรกๆที่มีระบบควมคุมเสถียรภาพการทรงตัวในล้อหลัง (rear wheel ESC) และยังถือเป็นรุ่นแรกหัวฉีดน้ำมันแบบอิเล็กทรอนิกส์ (EFI)
รุ่นที่ 5 (S80/S90/S100; พ.ศ. 2517-2522)
เครื่องยนต์ มีแบบเบนซิน 2.0, 2.6 ลิตร และเป็นครั้งแรกที่มีเครื่องยนต์ดีเซล 2.2 ลิตร มาให้เลือกอีกด้วยและยังมีจุดเด่นที่เพิ่มมาเช่น ระบบเกียร์แบบ 4 สปีด โอเวอร์ไดร์ฟ , ดิสก์เบรก 4 ล้อ , เบรกมือแบบเหยียบ และเบาะปรับไฟฟ้าด้านหลัง
รุ่นที่ 6 (S110; พ.ศ. 2522-2526)
โฉมนี้ ใช้รหัสโมเดลว่า S110 เริ่มผลิตใน พ.ศ. 2522 เป็นโฉมสุดท้ายของคราวน์ที่มีการผลิตตัวถังแบบ Hardtop Coupe 2 ประตู, โฉมนี้มีเครื่องยนต์ให้เลือก 3 ขนาด คือ 2.0 , 2.2 ดีเซล , 2.6 และ 2.8 DOHC ลิตร และเป็นโฉมแรกที่มีรถรุ่น "Crown Turbo" ในขนาดเครื่องยนต์ 2.0 ลิตร (M-TEU) แต่ในโฉมนี้ คราวน์ เทอร์โบ มีขายเฉพาะในญี่ปุ่น และจุดเด่นที่เพิ่มมาในรุ่นนี้ได้แก่ ระบบควบคุมการทำงานของเกียร์ด้วยคอมพิวเตอร์ ( ECT ) , เบาะปรับไฟฟ้าทั้งคัน , มาตรวัตดิจิตอล
โฉมนี้ รถแบบ Royal Saloon ที่ขายในประเทศญี่ปุ่น กับรถรุ่นแรกๆ ของโฉม จะมีไฟหน้าเป็นสี่เหลี่ยม ส่วนเกรด standard จะมีไฟหน้าเป็นดวงกลม
รุ่นที่ 7 (S120; พ.ศ. 2526-2530)
โฉมนี้ ใช้รหัสโมเดลว่า S120 เริ่มผลิตใน พ.ศ. 2526 มีเครื่องยนต์ที่หลากหลาย เครื่องเบนซินก็จะมี 1G-E 2.0 ลิตร, M-E 2.0 ลิตร SOHC (SOHC = Single Overhead Cam) , M-TEU 2.0 ลิตร SOHC TURBO , 1G-GE 2.0 ลิตร DOHC (DOHC = Double Overhead Cam) , 1G-GZE DOHC supercharger ไปจนถึง 5M-GE 2.8 ลิตร DOHC ส่วนเครื่องดีเซล ก็มี 2L 2.4 ลิตร SOHC , 2L-TE 2.4 ลิตร SOHC และ 2L-THE 2.4 ลิตร SOHC Diesel Turbo ceramic Hi Power และในโฉมนี้ ยังมีการเปิดตัวทริมใหม่ คือ Royal Saloon G มาเป็นรุ่นท็อป แทนทริม Royal Saloon
รุ่นที่ 8 (S130; พ.ศ. 2530-2534)
โฉมนี้ ใช้รหัสโมเดลว่า S130 เริ่มผลิตใน พ.ศ. 2530 ในรถยนต์รุ่นท็อป (Royal Saloon G) ช่วงแรกๆจะใช้เครื่องบล็อก 7M-GE ต่อมามีการปรับปรุงโฉมโดยเล็กน้อยโดยจะใช้เครื่อง 1UZ-FE 4.0 ลิตร (เครื่องแบบเดียวกับรถรุ่น Lexus LS400, Toyota Celsior) ส่วนรองๆ ลงมาก็จะมีเครื่องแบบ 7M-GE 3.0 ลิตร DOHC , 1G-GZE 2.0 ลิตร DOHC Superchager , 1G-GE 2.0 ลิตร DOHC และเครื่องดีเซล อีกคือ 2L-THE 2.4 ลิตร OHC Turbo Diesel Hi Power , 2L-TE 2.4 ลิตร OHC Turbo Diesel และ 2L 2.4 ลิตร OHC
รุ่นที่ 9 (S140; พ.ศ. 2534-2538)
โฉมนี้ ใช้รหัส S130 Facelift กับ S140 เริ่มผลิตใน พ.ศ. 2534 และในโฉมนี้ คราวน์เริ่มมีการผลิตรถรุ่น Majesta คล้ายคลึงควบคู่กับทริมแบบ Royal Saloon G
เครื่องยนต์เบนซินมี 3 ขนาด คือ 2.0, 2.5 และ 3.0 ลิตร ส่วนดีเซล จะมี 2.4 ลิตร
ส่วนรุ่นท็อป Royal Saloon G จะเป็นเครื่องขนาด 4.0 ลิตร
รุ่นที่ 10 (S150; พ.ศ. 2538-2542)
โฉมนี้ ใช้รหัส S150 เริ่มผลิตใน พ.ศ. 2538 เป็นโฉมสุดท้ายที่มีการผลิตแบบ Hardtop 4 ประตู และนอกจากนี้ ยังมีการเริ่มผลิตรถคราวน์ในสไตล์สปอร์ตในชื่อทริม Royal Touring และ Royal Extra ซึ่ง Royal Saloon กับ Royal Extra จะมีเครื่องแบบขับเคลื่อน 4 ล้อให้เป็นตัวเลือกคู่กับแบบขับเคลื่อน 2 ล้อทั่วไป
เครื่องยนต์มี 4 ขนาด คือ 2.0, 2.5 และ 3.0 ลิตร ในแบบ 6-Cylinder กับเครื่อง 4.0 ลิตร แบบ V8 เป็นการเริ่มยุคแรกของระบบ VVT-i
รุ่นที่ 11 (S170; พ.ศ. 2542-2546)
โฉมนี้ ใช้รหัส S170 เริ่มผลิตใน พ.ศ. 2542 โฉมนี้ สเกิร์ตหน้าจะหดสั้นลง และพื้นที่ในห้องโดยสารและสเกริ์ตหลังที่ใช้บรรจุของจะมีพื้นที่เพิ่มขึ้น และมีการเปิดตัวทริมใหม่ คือ Athlete ซึ่ง Athlete จะเป็นรถสไตล์ Wagon
รุ่นที่ 12 (S180; พ.ศ. 2546-2551)
โฉมนี้ ใช้รหัส S180 เริ่มผลิตใน พ.ศ. 2546 มีคอนเซปต์การผลิตว่า Zero Crown มีเครื่อง 4 ขนาด คือ 2.5, 3.0 , 3.5 และ 4.3 ลิตร และเป็นโฉมสุดท้ายที่คราวน์ผลิตรถแบบ Wagon โฉมนี้ความยาวฐานล้อได้เพิ่มขึ้น 70 มม.และความยาวตัวถังเพิ่มขึ้น 15 มม.
รุ่นที่ 13 (S200; พ.ศ. 2551-2555)
โฉมนี้ ใช้รหัส S200 เริ่มผลิตเมื่อไม่นานมานี้ใน พ.ศ. 2551 และถูกนำมาจัดแสดงในงานโตเกียวมอเตอร์โชว์ ซึ่งคราวน์โฉมนี้ มีตัวถังแบบเดียวคือแบบซีดาน มีทริมให้เลือก 5แบบ คือ รุ่นพื้นฐาน,royal saloon,Athlete,Majestaและไฮบริด มีเครื่องยนต์ คือ 2.5,3.0,3.5 V6,4.0 V8,5.0 ไฮบริด
รุ่นที่ 14 (S210; พ.ศ. 2555-2561)
thumb|โตโยต้า คราวน์ รุ่นที่ 14 (S210) โฉมนี้ใช้รหัส S210 มีตัวถังให้เลือกแค่ตัวถังซีดาน โดยเครื่องยนต์มีให้เลือกคือ 2.5 เบนซิน V6,2.5 ไฮบริด,3.5 V6และ4.6 V8 รุ่นนี้มีความยาวตัวถัง 4,895 มม.และกว้าง 1,860 มม. ในรุ่นAthlete นั้นมีรูปลักษณ์ที่ปราดเปรียวโฉบเฉี่ยวมากกว่า Royal เพราะได้รับการตกแต่งพิเศษอย่างกระจังหน้าแบบสปอร์ต กันชนหน้า-หลังดีไซน์ใหม่และชุดแอโรพาร์ทรอบคัน ในห้องโดยสารตกแต่งเน้นความทันสมัยและใช้เบาะที่นั่งกึ่งบั๊กเก็ตซีทและมีเทคโนโลยีไฮเทคอย่าง Toyota Multi-Operation Touch ซึ่งผสมผสานการควบคุมฟังก์ชันตัวรถอยู่ที่สวิทช์ชิ้นเดียวซึ่งติดตั้งบริเวณคอนโซลกลาง
รุ่นที่ 15 (S220; พ.ศ. 2561-2565)
โฉมนี้ใช้รหัส S220 มีตัวถังให้เลือกแค่ตัวถังซีดาน พัฒนามาจากรถต้นแบบ Toyota Crown Concept ในปี 2017 โดยใช้โครงสร้าง TNGA รุ่นนี้มีความยาวตัวถัง 4,910 มม.และกว้าง 1,800 มม. วางจำหน่ายเมือวันที่ 26 มิถุนายน ปี 2018 หลังจากการเปิดตัว โตโยต้า เซ็นจูรี รุ่นที่ 3 เปิดตัวไปเป็นที่เรียบร้อยแล้วสำหรับ All NEW Toyota Crown ถือเป็น generation ที่ 15 ของตระกูล โดยฉีกดีไซน์จากเดิมไปค่อนข้างมาก ด้วยการหันมาเน้นความสปอร์ต พร้อมชูโรงรหัส RS ส่วนขุมพลังมีให้เลือกด้วยกัน 3 แบบ ทั้งเบนซิน เทอร์โบ และ เบนซิน Hybrid ระบบความปลอดภัยที่ติดตั้งมาให้คือ Toyota Safety Sense 2.0 เป็นอุปกรณ์มาตรฐานทุกรุ่นย่อย ซึ่งประกอบด้วยระบบป้องกันการชนด้านหน้าพร้อมตรวจจับคนเดินถนน, Dynamic Radar Cruise Control, ระบบช่วยประคองรถให้อยู่ในเลน Lane Tracing Assist เป็นต้น ควบรวมระบบต่างๆ เข้าไว้ด้วยกัน ทั้งระบบเบรกอัตโนมัติ ที่สามารถตรวจจับคนได้ทั้งเวลากลางวัน – กลางคืน และจักรยานในเวลากลางวัน พร้อมระบบเบรกอัตโนมัติระหว่างถอยหลัง เมื่อตรวจพบส่งกีดขวางทั้งยานพาหนะและคนเดินถนน และระบบ Toyota T-Connect.
ตามรายงานจากสื่อญี่ปุ่น BestCarweb ระบุว่า Toyota Crown รุ่นปัจจุบัน ได้หยุดรับคำสั่งซื้อรุ่นเครื่องยนต์ 2.0 ลิตร ในญี่ปุ่นแล้ว และรุ่น Hybrid คาดว่าจะยุติการขายในเดือนเมษายนนี้ เพื่อเป็นการเตรียมพร้อมสำหรับรุ่นใหม่ สื่อญี่ปุ่นคาดว่า Toyota Crown รุ่นใหม่ จะเปิดตัวในเดือนพฤษภาคม พ.ศ. 2565 นี้ นอกจากตัวถัง Sedan แล้ว ยังคาดว่าจะมีรุ่นตัวถัง Crossover-SUV รวมไปถึงการเพิ่มเติมในรุ่นตัวถัง Coupe และ Wagon ตามมา พร้อมแนบภาพเรนเดอร์ออกมาให้ชมอีกด้วย Toyota Crown รุ่นใหม่ จะเปลี่ยนไปใช้แพลตฟอร์ม TNGA-K แบบเดียวกับ Toyota Harrier และ Toyota Camry ส่งผลให้จะมีฐานล้อที่ยาวขึ้น และพื้นที่ห้องโดยสารที่มากขึ้น สื่อญี่ปุ่นเปิดเผยว่าขุมพลังเดิมที่ใช้เคื่องยนต์เทอร์โบ 2.0 ลิตร ในรุ่นก่อน จะถูกแทนที่ด้วยเครื่องยนต์เทอร์โบ 2.4 ลิตร ของ Lexus NX จับคู่เกียร์ Direct Shift-CVT 8 สปีด ในรุ่นท็อปรองรับระบบขับเคลื่อน 4 ล้อ ให้กำลังสูงสุดมากว่า 275 แรงม้า และแรงบิดสูงสุด 430 นิวตัน-เมตร
รุ่นที่ 16 (พ.ศ. 2565-ปัจจุบัน)
หลังจากที่มีภาพสิทธิบัตรหลุดออกมาก่อนหน้านี้เมื่อเดือนมิถุนายน 2022 ของรุ่นพลิกโฉมของรถซีดานหรูเรือธงของ Toyota ที่มีประวัติยาวนานที่สุดของค่าย ด้วยระยะเวลาทำตลาดนานถึง 70 ปี ผ่านมาแล้วกว่า 16 เจเนอเรชั่น อีกทั้งยังเป็น Toyota รุ่นแรกที่ถูกส่งออกไปจำหน่ายยังทวีปอเมริกาเหนือ
โดยครั้งนี้ Toyota ได้ตัดสินใจเปลี่ยนจากตัวถังซีดานอนุรักษนิยมมาเป็น SUV ยกสูงท้ายลาด สไตล์ Fastback ที่มีคู่แข่งในตลาดเป็นรถหรูจากค่ายเยอรมันทั้งหลาย เช่น Mercedes-Benz GLE BMW X6 เป็นต้น โดยมีกำหนดการเปิดตัวในช่วงฤดูร้อน ปี 2023 ในฐานะรุ่น MY2024 โดย Toyota ได้เตรียมเปิดตัวอย่างเป็นการในวันที่ 15 กรกฎาคม พ.ศ. 2565 อย่างไรก็ตาม Toyota ได้เคยนำชื่อรุ่น Crown ไปใช้กับตัวถังอื่นที่ไม่ใช่รถซีดานมาก่อนหน้านี้ โดยทำตลาดในประเทศจีน กับตัวถัง SUV บนพื้นฐานของ Toyota Highlander โดยใช้ชื่อว่า Crown Kluger และรถตู้ยอดนิยมอย่าง Vellfire ภายใต้ชื่อ Crown Vellfire
สำหรับภาพสิทธิบัตรที่หลุดมาก่อนหน้านี้เผยให้เห็นถึงสัดส่วนตัวถังที่มีความยาว 4,930 มิลลิเมตร กว้าง 1,840 มิลลิเมตร สูง 1,540 มิลลิเมตร และความยาวฐานล้อ 2,850 มิลลิเมตร โดย Crown ใหม่นี้จะถูกสร้างขึ้นบน TNGA-K Platform (เครื่องวางหน้าตามขวาง) ที่รองรับระบบขับเคลื่อนทั้งแบบ 2 ล้อหลังและ 4 ล้อ และแน่นอนว่าจะมีทั้งขุมพลังแบบ Full hybrid และ Plug-in hybrid ให้เลือก
โฉมนี้ใช้รหัส S235 Toyota Crown เปิดตัวครั้งแรกในปี 1955 ในฐานะที่เป็นรถยนต์นั่งแบบ Mass production รุ่นแรกของ Toyota จวบจนถึงปัจจุบันก็นับเป็นเวลารวมกว่า 67 ปี แล้วที่ชื่อ Crown เป็นที่รู้จักอย่างแพร่หลาย ครั้งนี้แนวคิด “innovation and limit-pushing” ก็ได้ถูกถ่ายทอดมายัง Crown รุ่นใหม่เหมือนเดิม แต่เนื่องด้วยความต้องการของตลาดผู้บริโภคที่เปลี่ยนแปลงไปจากเดิม การวางจำหน่างเพียงแค่ตัวถัง 4 ประตูซีดาน คงจะไม่เหมาะสมอีกต่อไปแล้ว คราวนี้ Toyota จึงเปิดตัว Toyota Crown ทีเดียวถึง 4 ตัวถัง ได้แก่
Crossover (S235; 2022)
2.4-liter Turbo Hybrid System
เครื่องยนต์เบนซิน 4สูบ รหัส T24A-FTS ขนาด 2.4 ลิตร 2,393 ซีซี กระบอกสูบ x ระยะช่วงชัก : 87.5มม. x 99.5 มม. อัตราส่วนกำลังอัด 11.0:1 ฉีดน้ำมันตรงเข้าสู่ห้องเผาไหม้ด้วยเทคโนโลยี D-4ST พ่วงระบบอัดอากาศ Turbo Charger Single twin-scroll ให้กำลังสูงสุด 272 แรงม้า ที่ 6,000 รอบ/นาที แรงบิด 460 นิวตันเมตร ที่ 2,000-3,000 รอบ/นาที ทำงานร่วมกับระบบไฮบริด eAxle electric powertrain 83 แรงม้า แรงบิด 292 นิวตันเมตร
เมื่อเครื่องยนต์ทำงานร่วมกับมอเตอร์ไฟฟ้า ให้กำลังสูงสุด 350 แรงม้า แรงบิด 550 นิวตันเมตร แบตเตอรี่แบบ bipolar nickel-hydrogen ขับเคลื่อน 4 ล้อ E-Four Advanced พร้อมระบบเกียร์ Direct Shift-CVT 8 สปีด
เครื่องยนต์เบนซิน 4 สูบ รหัส A25A-FXS ขนาด 2.5 ลิตร 2,487 ซีซี. VVT-iE กระบอกสูบ x ระยะช่วงชัก : 87.5 x 103.4 มิลลิเมตร อัตราส่วนกำลังอัด 14.0:1 ให้กำลังสูงสุด 186 แรงม้า (PS) ที่ 6,000 รอบ/นาที แรงบิดสูงสุด 221 นิวตันเมตร ที่ 3,800–5,400 รอบ/นาที ทำงานร่วมกับมอเตอร์ไฟฟ้า 119.6 แรงม้า แรงบิด 202 นิวตันเมตร จับคู่กับเกียร์อัตโนมัติ E-CVT แบตเตอรี่ bi-polar nickel-hydrogen ขับเคลื่อน 4 ล้อ E-Four
Toyota Crown รุ่นที่ 16 ตัวถัง Crossover ถูกสร้างขึ้นบนพื้นฐานงานวิศวกรรม TNGA-K Platform มีน้ำหนักเบา มีความแข็งแรง และ ถูกพัฒนาให้ตำแหน่งการนั่ง(hip point) สูงขึ้นจากรุ่นเดิม ซึ่งส่วนหนี่งเป็นอานิสงส์มาจากการใช้ล้อที่มีขนาดใหญ่ถึง 21 นิ้ว ส่งผลให้การขึ้นลงรถทำได้ง่ายขึ้น อีกทั้งยังเพิ่มทัศนวิสัยให้ดีขึ้นอีกด้วย  และด้วยความที่มิติตัวถังของรถเพิ่มขึ้น ไม่ว่าจะเป็น ความกว้าง ความยาว และความสูงทำให้พื้นที่ใช้สอยภายในรถ รวมทั้งพื้นที่เหนือศีรษะ(Headroom)ทั้งด้านหน้า และด้านหลังมีมากขึ้น  เพื่อให้ผู้โดยสารไม่ว่าจะโดยสารบนเบาะตำแหน่งใด ก็จะได้รับความสบายแบบ first-class อย่างเท่าเทียมกัน
ชื่อที่ใช้กับรุ่นอื่นๆ
Toyota Crown จะไม่ได้มีเพียงแต่ในรูปแบบของรถยนต์ 4 ประตู สำหรับชาวจีนเท่านั้น แต่มีการขยายมายังพิกัดรถยนต์ SUV ในชื่อ Toyota Crown Kluger ซึ่งเป็นการนำ Highlander XSE เวอร์ชันสหรัฐฯ มาเปลี่ยนชื่อใหม่ พร้อมทั้งปรับปรุงหน้าตาให้แตกต่างจากเดิมในบางส่วน
Toyota Crown Kluger เปลี่ยนโลโก้กระจังหน้าสามห่วงของค่าย ไปเป็นโลโก้มงกุฎของ Toyota Crown ซึ่งรวมไปถึงโลโก้ดุมล้อด้วย แต่โลโก้ฝาท้ายยังเป็นของสามห่วงเช่นเคย กันชนหน้าปรับช่องลมด้านล่างใหม่ให้มีขนาดใหญ่ขึ้น เสริมด้วยขอบสีเงิน ส่วนกันชนหลังมีการปรับชายล่างเล็กน้อยให้เข้ากับกันชนหน้า ห้องโดยสารยกทุกสิ่งอย่างมาจาก Highlander XSE รวมไปถึงหน้าจอสัมผัสขนาดใหญ่ โดยสิ่งที่เปลี่ยนไปมีเพียงโลโก้บนพวงมาลัยจากสามห่วงเป็นมงกุฏ ส่วนขุมพลังระบุแค่ว่ามีเครื่องยนต์เบนซิน ขนาด 2.5 ลิตร มีให้เลือกทั้งแบบธรรมดา และ Hybrid THS II โดยอย่างหลังทั้งระบบให้กำลังสูงสุด 218 แรงม้า ขับเคลื่อนสี่ล้อ e-FOUR
platform ที่ใช้เป็นแบบ TNGA-K สำหรับการเปิดตัวของ Toyota Crown Kluger มีขึ้นที่ประเทศจีน ในงาน Auto Shanghai 2021 ซึ่งจัดตั้งแต่วันที่ 19 เมษายน และจะทำตลาดที่นั่นเท่านั้น โดยเริ่มออกจำหน่ายในช่วงครึ่งหลังของปีนี้ พร้อมวางตำแหน่งทางการตลาดวางให้เป็น flagship SUV ของ FAW Toyota
อ้างอิง
http://auto-news-4u.blogspot.com/2013/01/toyota-crown-2013-14.html
รฤกฤกษ์ กัลย์จาฤก
ประวัติ
รฤกฤกษ์ กัลย์จาฤก เป็นหนึ่งในทายาทค่ายละคร กันตนา และ ทายาทตระกูล กัลย์จาฤก บุตรชายของผู้กำกับนิรัตติศัย กัลย์จาฤก และ ดารานักแสดง รสริน จันทรา และเป็นน้องชายของคหบดี กัลย์จาฤก รฤกฤกษ์ได้รับรางวัล"พิฆเนศวร" รางวัลวิทยุโทรทัศน์แห่งชาติ ครั้งที่ 2 ประจำปี 2556  ซึ่งจัดโดยสมัชชานักจัดรายการข่าววิทยุโทรทัศน์ หนังสือพิมพ์แห่งประเทศไทย ในสาขา"ผู้กำกับหน้าใหม่ดีเด่น" จากละครเฉลิมพระเกียรติ "รักแท้แด่เธอ" ผลิตโดยบริษัท ป๊าสั่ง ย่าสอน จำกัด
ทวีชัย อมรศักดิ์ชัย
รศ.ทวีชัย อมรศักดิ์ชัย (6 พฤศจิกายน 2509-) เจ้าของรางวัลนักวิทยาศาสตร์รุ่นใหม่ สาขาฟิสิกส์พอลิเมอร์ ประจำปี พ.ศ. 2543 เป็นผู้เชี่ยวชาญการวิจัยด้านพอลิเมอร์ โดยเฉพาะเส้นใยพอลิเอทิลีนความแข็งแรงสูง และการผลิตวัสดุคอมพอสิทจากเส้นใยนี้ รวมทั้งมีผลงานการประดิษฐ์คิดค้น ต้นแบบเกราะกันกระสุนที่พัฒนาเส้นใยพอลิเอทิลีนจากวัตถุดิบภายในประเทศ
การศึกษา
รศ.ทวีชัย อมรศักดิ์ชัย หรือ รศ.ดร.ทวีชัย อมรศักดิ์ชัย จบปริญญาตรี สาขาเคมีอุตสาหกรรม จากคณะวิทยาศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง ปริญญาเอก สาขาฟิสิกส์พอลิเมอร์ จากมหาวิทยาลัยลีดส์ Leeds ประเทศอังกฤษ
การทำงาน
ปัจจุบันเป็นอาจารย์ประจำภาควิชาเคมี คณะวิทยาศาสตร์ มหาวิทยาลัยมหิดล
งานวิจัย
งานวิจัยของ รศ.ดร. ทวีชัย อมรศักดิ์ชัย เกี่ยวข้องกับเส้นใยพอลิเอทิลีนที่มีการจัดเรียงตัวสูง (highly oriented polyethylene) ซึ่งเตรียมได้จากการยืดพอลิเอทิลีนที่อุณหภูมิสูง ให้มีความยาวเป็นหลายสิบเท่าของความยาวเริ่มต้น ผลิตภัณฑ์ที่ได้มีมอดูลัสและความแข็งแรงเพิ่มขึ้นจากเดิมหลายเท่าตัว โดยได้ศึกษาทั้งในด้านพื้นฐานและประยุกต์ ได้แก่ การศึกษาอิทธิพลของส่วนที่เป็นอสัณฐาน ต่อการเกิดปฏิกิริยาเคมีในพอลิเอทิลีนที่มีการจัดเรียงตัวสูง และพบว่าส่วนอสัณฐานที่มีการจัดเรียงตัว (oriented amorphous) มีความต้านทานต่อการเกิดปฏิกิริยาเคมีสูง และในการศึกษาเดียวกันยังพบด้วยว่า ปฏิกิริยาการกราฟต์ด้วยไวนิลมอนอเมอร์ สามารถเกิดขึ้นภายในเส้นใยได้ จากมอนอเมอร์ ที่แพร่เข้าไปในส่วนอสัณฐานของเส้นใย ซึ่งได้มีการประยุกต์ความรู้ที่ได้ในการปรับปรุงสมบัติด้านความทนต่อแรงกดของเส้นใยพอลิเอทิลีน
งานวิจัยมุ่งเน้นการศึกษาการเปลี่ยนแปลงของโครงสร้างที่เกิดขึ้นระหว่างการยืดพอลิเอทิลีน จากการศึกษาเบี้องต้นพบว่า พอลิเอทิลีนที่ผ่านการยืด มีโครงสร้างที่สัมพันธ์กับโครงสร้างเริ่มต้นแม้ว่าจะถูกยืดออกไปหลายเท่าก็ตาม หรืออาจเรียกได้ว่า พอลิเอทิลีนที่ผ่านการยืดสามารถจำโครงสร้างเริ่มต้นได้ และยังพบอีกว่า พอลิเอทิลีนที่ผ่านการยืดอาจเกิดตำหนิ (defect) ที่มีโครงสร้างเฉพาะ นอกจากนี้แล้ว ยังได้ศึกษาการปรับสภาพผิวของเส้นใยพอลิเอทิลีนเพื่อให้เหมาะสมต่อการประยุกต์ในงานวัสดุคอมพอสิท
เจนนิเฟอร์ ฮอว์กินส์
เจนนิเฟอร์ ฮอว์กินส์ (Jennifer Hawkins) เป็นนางแบบ พิธีกร และนางงามชาวออสเตรเลีย เป็นผู้ได้รับตำแหน่งนางงามจักรวาล 2004 ที่ประเทศเอกวาดอร์ โดยเธอเป็นผู้เข้าประกวดคนที่สองจากประเทศออสเตรเลียที่ได้รับเลือกให้เป็นนางงามจักรวาล เธอเคยเป็นพิธีกรดำเนินรายการหลายรายการของออสเตรเลีย เช่น ออสเตรเลียส์เน็กซต์ท็อปโมเดล นอกจากนี้ ฮอว์กินส์ยังเป็นผู้ก่อตั้งและประธานบริหารของแบรนด์ชุดว่ายนำ้ Cozi by Jennifer Hawkins และผลิตภัณฑ์บำรุงผิว Jbronze ที่ประสบความสำเร็จอย่างมาก
ชีวิตส่วนตัว
เมื่อวันที่ 4 มิถุนายน 2013 ฮอว์กินส์แต่งงานกับเจก วอลล์ ที่บาหลี ประเทศอินโดนีเซีย โดยทั้งคู่คบหากันนานถึง 8 ปี ก่อนที่วอลล์จะขอฮอว์กินส์แต่งงานที่ประเทศนิวซีแลนด์ในปี 2012
เมื่อวันที่ 22 ตุลาคม 2019 เธอประกาศว่าเธอได้ให้กำเนิดลูกสาวคนแรก ชื่อ แฟรงกี ไวโอเล็ต
เดอะสแตนดาร์ด
บริษัท เดอะสแตนดาร์ด จำกัด เป็นสำนักข่าวและบริษัทผลิตสื่อออนไลน์ในประเทศไทยที่นำเสนอข่าว วิดีโอ สารคดี และพอดแคสต์ ผลิตนิตยสารแจกฟรีรายสัปดาห์ พอกเกตบุก รับจ้างจัดงาน
เนื้อหา
เนื้อหาของเดอะสแตนดาร์ดแบ่งเป็นข่าวร้อยละ 50 เป็นข่าวในประเทศ ต่างประเทศ การเมือง อาชญากรรม เศรษฐกิจ เป็นต้น ส่วนอีกร้อยละ 50 เป็นเรื่องไลฟ์สไตล์ และวัฒนธรรม ในชื่อ "เดอะสแตนดาร์ด ป๊อบ" รูปแบบข่าวเป็นข่าวสารในแนวทางสร้างสรรค์ คือ สามารถทำให้คนเรียนรู้จากข่าวได้ เลือกข่าวใหญ่และข่าวสำคัญ ที่มีผลกระทบกับคนหมู่มากเป็นหลัก เช่นข่าวระเบิด น้ำท่วม รัฐบาลประกาศเลื่อนเลือกตั้ง และข่าวอีกรูปแบบหนึ่งคือ ข่าวที่คนสนใจที่ใคร ๆ ก็เขียน โดยมาเขียนในมุมมองของตัวเอง ผลงานโดดเด่นคือการจัดดีเบตก่อน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562, การเลือกตั้งผู้ว่าราชการกรุงเทพมหานคร พ.ศ. 2565 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
รายได้
เดอะสแตนดาร์ดในปี พ.ศ. 2561 มีรายได้ 95,398,782.68 บาท กำไรสุทธิ 11,410,551.83 บาท
แพลตฟอร์มที่เผยแพร่
เดอะสแตนดาร์ด ผลิตเนื้อหาหลายประเภท และเผยแพร่หลายช่องทาง ประกอบไปด้วย เว็บไซต์ เฟซบุ๊ก ทวิตเตอร์ อินสตาแกรม ยูทูบ ติ๊กต็อก และแพลตฟอร์มพอดแคสต์ อาทิ ซาวด์คลาวด์
มิสเตอร์เวิลด์
มิสเตอร์เวิลด์ (Mister World) เป็นการประกวดความงามชายได้รับการสนับสนุนจากองค์การมิสเวิลด์ การประกวดได้รับการจัดขึ้นทุกสองปีและก่อตั้งขึ้นในปี ค.ศ. 1996 ผู้เข้าประกวดจะต้องเข้าร่วมกิจกรรมต่าง ๆ เช่น สกีน้ำ ขี่จักรยานเสือภูเขา และวิ่งมาราธอน ปัจจุบันผู้ดำรงตำแหน่งคือ โรหิต ข่านเดลวัล (Rohit Khandelwal) จากประเทศอินเดีย ซึ่งรับตำแหน่งเมื่อวันที่ 19 กรกฎาคม ค.ศ. 2016 ในทอร์เบย์, ประเทศอังกฤษ
จันดีเบินตาร์
จันดีเบินตาร์ (Candi bentar) คือซุ้มประตูแบ่งอาณาเขตในสถาปัตยกรรมบาหลีดั้งเดิม พบในวัด โบสถ์พราหมณ์ (ปูรา) และพระราชวัง (Kraton) และสุสาน ลักษณะสร้างตามโครงสร้างของจันดี และผ่ากลางเพื่อเปิดเป็นทางเดิน ส่วนมากมักประกอบกับบันไดขึ้นไปยังจันดีเบินตาร์ ส่วนมากพบทั่วไปในสิ่งก่อสร้างในเกาะชวา เกาะบาหลี และ เกาะลอมบอก
จันดีเบินตาร์เป็นประตูแบ่งส่วนภายนอก (Nista mandala; jaba pisan) กับภายในของปูราแบบดั้งเดิม การแบ่งส่วนของปูรานั้นจะแบ่งเป็นสามส่วน (ไตรแมนเดลา) จันดีเบินตาร์คือส่วนที่ใช้แบ่งแมนเดลานอกสุด (Nista mandala; jaba pisan) ออกจากแมนเดลาชั้นกลาง (Madya mandala; jaba tengah)
อาเมเลีย เบกา
อาเมเลีย เบกา โปลังโก (Amelia Vega Polanco) เกิดเมื่อวันที่ 7 พฤศจิกายน พ.ศ. 2527 ที่เมืองซานเตียโกเดโลสกาบาเยโรส สาธารณรัฐโดมินิกัน เป็นนางงามจักรวาลปี พ.ศ. 2546 บวกกับการตอบคำถามที่แสดงถึงความเป็นตัวของเธอเองมากที่สุด จึงชนะใจกรรมการได้ครองมงกุฎนางงามจักรวาล อาเมเลียเป็นชาวโดมินิกันคนแรกที่ได้ครองตำแหน่งอันทรงเกียรตินี้ และเป็นนางงามจักรวาลที่มีส่วนสูงมากที่สุดตั้งแต่เคยมีมา สามีของอาเมเลียคืออัล ฮอว์ฟอร์ด นักบาสเกตบอลลีกเอ็นบีเอชาวโดมินิกันเช่นกัน สังกัดทีมบอสตันเซลติก มีลูกสาวหนึ่งคน อาเมเลียออกอัลบั้มเพลงที่สาธารณรัฐโดมินิกัน และเปิดร้านเสื้อผ้าที่ไมแอมี รัฐฟลอริดา
1984
เจ้าชายมูลัย รอชิด
เจ้าชายมูลัย รอชิด หรือ เจ้าชายมูลัย รอชิด บินอัลฮะซัน (الأمير مولاي رشيد بن الحسن‎‎; 20 มิถุนายน พ.ศ. 2513) เป็นพระราชโอรสในสมเด็จพระราชาธิบดีฮะซันที่ 2 กับเจ้าหญิงลัลลา ลาติฟะฮ์ และเป็นพระราชอนุชาในสมเด็จพระราชาธิบดีมุฮัมมัดที่ 6 แห่งโมร็อกโก
พระประวัติ
เจ้าชายมูลัย รอชิดประสูติเมื่อวันที่ 20 มิถุนายน พ.ศ. 2513 เป็นพระราชบุตรพระองค์เล็กจากทั้งหมดห้าพระองค์ในสมเด็จพระราชาธิบดีฮะซันที่ 2 ประสูติแต่เจ้าหญิงลัลลา ลาติฟะฮ์ พระชายาพระองค์ที่สอง มีพระเชษฐาคือสมเด็จพระราชาธิบดีมุฮัมมัดที่ 6 และเชษฐภคินีคือเจ้าหญิงลัลลา มัรยัม, เจ้าหญิงลัลลา อัสมา และเจ้าหญิงลัลลา ฮัสนา ตามลำดับ
ทรงสำเร็จการศึกษาจากราชวิทยาลัย (Royal College) ในราบัตในปี พ.ศ. 2532 แล้วทรงศึกษาต่อ ณ มหาวิทยาลัยมุฮัมมัดที่ 5 (Mohammed V University) กฎหมายขั้นสูงจนสำเร็จการศึกษาในเดือนพฤษภาคม พ.ศ. 2536 ทรงรับปริญญานิติศาสตร์บัณฑิตสาขากฎหมายเศรษฐกิจและสังคม ซึ่งในปีเดียวกันนั้น พระองค์ได้รับได้ประกอบวิชาชีพด้านกฎหมาย-กฎหมายมหาชน ต่อมาทรงสำเร็จการศึกษานิติศาสตรมหาบัณฑิตสาขารัฐศาสตร์เมื่อวันที่ 29 มิถุนายน 2538 ก่อนจบการศึกษาปริญญาโท พระองค์เคยเข้าฝึกงานกับองค์การสหประชาชาติในนิวยอร์ก
นอกจากภาษาอาหรับแล้ว พระองค์ยังสามารถตรัสภาษาอังกฤษ, ฝรั่งเศส และสเปน
เสกสมรส
เจ้าชายมูลัย รอชิดเสกสมรสกับอูม กัลทูม บูฟาแร็ส (Oum Kalthum Boufarès; พ.ศ. 2530) บุตรสาวของมูลัย อัลมามูน บูฟาแร็ส (Moulay El Mamoun Boufarès) รัฐมนตรีกระทรวงมหาดไทย และเป็นหลานยายของลัลลา เคาะดีญะฮ์ (Lalla Khadija) พระญาติกาของสมเด็จพระราชาธิบดีมุฮัมมัดที่ 5 เมื่อวันที่ 15 มิถุนายน พ.ศ. 2557 ทั้งสองมีพระโอรสเพียงพระองค์เดียวคือเจ้าชายมูลัย อะฮ์มัด (23 มิถุนายน พ.ศ. 2559)
การทหาร
เจ้าชายมูลัย รอชิดได้รับการแต่งตั้งเป็นนายทหารยศนาวาเอกประจำกองทัพเรือโมร็อกโกเมื่อเดือนกรกฎาคม พ.ศ. 2537 ก่อนเลื่อนชั้นยศเป็นพลเรือจัตวาในเดือนกรกฎาคม พ.ศ. 2543
ละมุนแบนด์ (วงดนตรี)
ละมุนแบนด์ เป็นวงดนตรีจากรวมตัวของศิลปินระดับตำนานของเมืองไทย 3 คน ประกอบไปด้วย
โดยทั้ง 3 คนได้มาร่วมงานกันในนาม ทีม นายละมุน ในการแข่งขันเพื่อการกุศลช่วยน้องๆที่พิการทางการได้ยิน ในรายการ Stage Fighter โดย ทีมนายละมุน ได้ฉีกทุกกฏเกณฑ์ของการแข่งขัน จากรูปแบบรายการดั้งเดิมที่ร้องกับแบ็กกิ้งแทร็ก แต่พวกเขาไม่ถนัดร้องเพลงกับแบ็คกิ้งแทร็ก โดยเริ่มจาก จั๊กขอเอากีตาร์มาเล่นเอง พอจั๊กเล่นเอง ทีมอื่นก็บอกว่าอยากให้จั๊กเล่นกีตาร์ให้ทีมตรงข้ามด้วย กลายเป็นอะไรที่ ก้าวข้ามทุกข้อจำกัด มีการเริ่มรีอะเรนจ์ เรียบเรียงดนตรีใหม่ ทำไลน์คอรัส จนคนดูจดจำว่าสามคนนี้จะลงมาพร้อมกัน มาแบบดนตรีอลังการ คอรัสอลังการ ก็เลยเป็นที่มา แล้วเปลี่ยนชื่อทีม นายละมุน เป็น ละมุนแบนด์ และเกิดกลุ่มแฟนคลับที่ชอบเพลงประสานเสียงแบบละมุนแบนด์ ชอบดูพวกเขาออกอาวุธ ทางดนตรี ทั้งสามคนจึงอยากจะสานต่อ การทำงานจนเกิดเป็นเพลงแรกขึ้นในนามละมุนแบนด์
การรวมกันทำวงครั้งนี้ไม่ใช่การรวมกันเฉพาะกิจเพื่อรับงาน แต่ความตั้งใจของพวกเขาเหมือนศิลปินที่เริ่มวงใหม่คืออยากทำเพลงเป็นอัลบั้มเต็มเหมือนยุคก่อน แต่ต้องเริ่มจากการทำเพลงทีละซิงเกลก่อน ตอนนี้เริ่มทำซิงเกิลที่ 2 และ 3 รอไว้แล้ว ถ้าถึงเวลาที่สมควรก็จะวางอัลบั้มแบบที่จับต้องได้
1.พาสเทล (Pastel)
เพลงแรกของวง จั๊กแต่งทำนอง ปิงปองเขียนเนื้อเพลง ที่มีมุมมองเรื่องความรักเชิงบวก อยากพูดถึงการมองโลกให้เป็น ส่วนชื่อเพลง พาสเทล (Pastel) มาจากกีตาร์ของปิงปอง
https://www.youtube.com/watch?v=7bWl4KreH1Y
2. I Love You [3 ]
(ย้ายมาอยู่กับ LOVEiS Entertainment)
https://www.youtube.com/watch?v=RGOAyg1Eqkw
3. รักฉันเถิด (Love Me) [4 ]
เกิดขึ้นหลังจากที่ ปิงปอง จั๊ก และต้าร์ เริ่มมารวมตัวกันเป็นละมุนแบนด์ และได้ตั้งเพจขึ้นก็เริ่มมีแฟนเพลงส่งข้อความเข้ามามากมายทั้งจากแฟนเพลงดั้งเดิมและแฟนเพลงกลุ่มใหม่ๆ ซึ่งปิงปองได้อ่านข้อความเหล่านั้นจึงได้แรงบันดาลใจมาเขียนเนื้อเพลง ที่มีเนื้อหาประมาณว่า "อยากให้กล้าที่จะบอกรักกัน และถ้าในใจคุณก็รักเราเช่นกัน ก็ได้โปรดรักฉันเถิด ก่อนที่เวลาจะพัดพาช่วงเวลาดีๆ แบบนี้ให้หายจากกันไปอีกครั้ง"และที่เซอร์ไพร์ส คือ นอกจากจะร้องเพลงแล้ว ทั้ง 3 หนุ่ม ปิงปอง จั๊ก และต้าร์ ยังได้ร่วมแสดงใน MV ของตนเองซึ่งดูแล้วเหมือนได้ดูหนังใหญ่เรื่องหนึ่งทีเดียว และเป็นครั้งแรกของ จั๊ก ชวิน ได้แสดงเป็นพระเอกใน MV นี้อีกด้วย
https://www.youtube.com/watch?v=54RxifZvvOQ
4. เข้าใจแล้ว (ว่าหัวใจของเธอคือบ้าน) | You're my Home[5 ]
เข้าใจแล้ว (ว่าหัวใจของเธอคือบ้านของฉัน)” เกิดจากการที่ “พี่ไก่ สุธี แสงเสรีชน” บอกว่า อยากลองฟังเพลงเศร้าจากละมุนแบนด์ดูบ้าง พอดีว่าจั๊กมีเมโลดี้อยู่พอดี ปิงปองเลยเอามาเขียนต่อ ด้วยความที่ว่าปิงปองชอบเพลง “Home” ของ “พี่โอ๋ ธีร์ ไชยเดช” เลยเอาเพลง “Home” มาตั้งต้นและตีความหมายใหม่ เป็นเรื่องของคนที่เพิ่งรู้ตัวว่าอะไรที่เป็นสิ่งสำคัญและควรดูแลจริงๆ… โดยได้ต้าร์มาแสดงในเอ็มวีและถ่ายทอดความรู้สึกในเนื้อหาของเพลงอีกด้วย
https://www.youtube.com/watch?v=753oifaXb5s
โปเกมอน เดอะมูฟวี่ ตอน รังไหมผู้ทำลายล้างและดีแอนซี
โปเกมอน เดอะมูฟวี่ ตอน รังไหมผู้ทำลายล้างและดีแอนซี เป็นภาพยนตร์โปเกมอนเดอะมูฟวี่ที่ 17 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 19 กรกฎาคม พ.ศ. 2557 และ ออกฉายในโรงภาพยนตร์ในประเทศไทยเมื่อวันที่ 10 มกราคม พ.ศ. 2558 โปเกมอน เดอะมูฟวี่ เป็นครั้งแรกที่ฉายในโรงภาพยนตร์ในประเทศไทยในรอบ 17 ปี ซึ่งปกติแล้วจะออกจำหน่ายในรูปแบบ วีซีดี และ ดีวีดี มาโดยตลอด
เรื่องย่อ
เพชรศักดิ์สิทธิ์แห่งอาณาจักรใต้ดินของเหล่าโปเกมอนอัญมณีกำลังจะหมดพลังลง แต่เจ้าหญิง ดีแอนซี ซึ่งมีหน้าที่สร้างเพชรเม็ดใหม่กลับมีพลังไม่พอเธอจึงต้องออกเดินทางเพื่อตามหาโปเกมอนในตำนานแห่งเขตคาลอสเซอเนียสแต่ระหว่างทางก็ถูกจอมโจรมาริลิน และไลอ็อต ตามล่า แต่พวกซาโตชิ และพิคาชูได้มาช่วยไว้ทันเวลาดีแอนซีจึงได้ยอมรับพวกซาโตชิเป็นเพื่อน แต่การเดินทางของพวกเขายังต้องเผชิญ กับแผนร้ายของแก๊งร็อคเก็ต และจอมโจรไฮเทคพ่อ-ลูกอาร์กัสและมิริส จนท้ายที่สุดได้บานปลายเป็นการต่อสู้เพื่อแย่งชิงตัวดีแอนซีกันอย่างดุเดือดและผลจากการต่อสู้นั้นได้ปลุกการหลับไหลอันยาวนานของตำนานหายนะแห่งเขต อิชู ซึ่งทุกคนต่างเรียกขานมันว่า... รังไหมแห่งการทำลายล้างให้ตื่นขึ้นอีกครั้ง !!
ตอนพิเศษ พิคาชู นี่คือกุญแจอะไรกันนะ
พิคาชู เคโรมัตซึ ฮาริมอรอน ฟ็อกโกะ และเด็นเนะได้พบกับ เครฟฟี โปเกมอนพวงกุญแจ เครฟฟีนั้นชอบสะสมกุญแจมาก และกุญแจแต่ละดอกก็สามารถพาพวกพิคาชูไปยังโลกต่างๆที่แสนสนุกสนานได้อีกด้วย แต่อย่ามัวเอาแต่ เล่นเพลินล่ะพิคาชูเพราะทางเข้า-ออกของแต่ละโลกนั้นมีเวลาเปิดอยู่อย่างจำกัดนะ
วัดชนะไชยศรี
วัดชนะไชยศรี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลฟากห้วย อำเภออรัญประเทศ จังหวัดสระแก้ว
วัดชนะไชยศรี เดิมนั้นชาวบ้านเรียก วัดเกาะ เชื่อกันว่าสร้างขึ้นหลังจากที่บรรพบุรุษของชาวไทยญ้ออพยพเข้ามาอยู่ในบริเวณอำเภออรัญประเทศ ตั้งวัดเมื่อ พ.ศ. 2471 ได้รับพระราชทานวิสุงคามสีมาเมื่อวันที่ 20 พฤษภาคม พ.ศ. 2548
อุโบสถสร้างขึ้นตามคติความเชื่อแบบไทยดั้งเดิม มีขนาดและสัดส่วนที่งดงาม เป็นอาคารก่ออิฐถือปูนขนาดเล็ก หลังคาเครื่องไม้มุงกระเบื้องดินเผา ซ้อน 2 ชั้น 2 ตับ มีการประดับเครื่องลำยองตามไทยประเพณี คือ ช่อฟ้า ใบระกา หางหงส์ และงวงไอยรา บริเวณกลางสันหลังคาสัตตบริภัณฑ์ตามแบบศิลปะลาว ลายปูนปนรูปหม้อน้ำประดับลายดอกไม้ ด้านข้างเป็นลาดก้านขดขนาบข้างหม้อน้ำ
ต่อมาเมื่อ พ.ศ. 2499 อาจารย์เย็น เจ้าอาวาสสมัยนั้นได้ร่วมกับชาวบ้านสร้างอุโบสถหลังใหม่ขึ้นทางฝั่งตะวันออกของห้วยพรหมโหด แทนอุโบสถหลังเก่าที่ชำรุดจนไม่สามารถใช้ประกอบศาสนกิจได้ ลักษณะเป็นอาคารก่ออิฐถือปูน ผังรูปสี่เหลี่ยมผืนผ้าขนาด หลังคาเครื่องไม้ทรงจั่วลดชั้น 2 ชั้น มุงกระเบื้องดินเผาซึ่งกล่าวกันว่าซื้อมาจากอาคารเก่าที่เมืองศรีโสภณ ประเทศกัมพูชา มีชายคาปีกนกคลุมโดยรอบ บนกึ่งกลางสันหลังคามีสัตบริภัณฑ์หรือช่อฟ้าประดับลายไม้แกะสลัก ภายในอุโบสถประดิษฐานพระพุทธรูปประธาน หล่อด้วยทองเหลือง ลักษณะทางสถาปัตยกรรมของอุโบสถได้รับอิทธิพลของศิลปะล้านนาหรือล้านช้าง ซุ้มเสมามีลักษณะเป็นซุ้มเสมาปูนปั้นมีลวดลายตกแต่งภายในมีใบเสมาหินประดิษฐานอยู่
แมนยูนิเวิร์สโมเดล
แมนยูนิเวิร์สโมเดล (Men Universe Model) หรือชื่อก่อนหน้า มิสเตอร์ยูนิเวิร์สโมเดล (Mister Universe Model) เป็นรายการการประกวด 1 ใน 4 ที่ใหญ่ที่สุดสำหรับผู้ชาย รองจากแมนฮันต์อินเตอร์เนชันแนล, มิสเตอร์อินเตอร์เนชันแนล และ มิสเตอร์เวิลด์ การประกวดจัดขึ้นครั้งแรกในปี ค.ศ. 2008 ที่สาธารณรัฐโดมินิกัน
วัดหัวนา (จังหวัดกาญจนบุรี)
วัดหัวนา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากแพรก อำเภอเมืองกาญจนบุรี จังหวัดกาญจนบุรี จากเดิมมีพื้นที่ 10 ไร่ ภายหลังได้มีผู้ศรัทธาบริจาคที่ดินถวายวัด ปัจจุบันวัดหัวนามีพื้นที่ 26 ไร่ ปัจจุบันมีพระอธิการทองดี โชติปญฺโญ ดำรงตำแหน่งเจ้าอาวาส
แต่ก่อนเป็นป่าเขาและตั้งเป็นสำนักสงฆ์หัวนา เมื่อ พ.ศ. 2522 โดยมีพระครูกาญจนมงคลเขต (บาง สนฺตจิตฺโต) เป็นหัวหน้าคณะสงฆ์สำนักสงฆ์หัวนา ต่อมาพระครูกาญจนมงคลเขต ท่านก็ได้บุกเบิกและร่วมมือกันกับชาวบ้านพัฒนาสำนักสงฆ์หัวนานี้เรื่อยมา จนได้รับการยกฐานะให้เป็นวัดเมื่อวันที่ 8 กุมภาพันธ์ พ.ศ. 2537 และได้รับการแต่งตั้งเป็นเจ้าอาวาสวัดหัวนาเมื่อวันที่ 19 กุมภาพันธ์ พ.ศ. 2537
จุดเด่นหน้าวัดได้แก่พระขาวองค์ใหญ่อยู่หน้าวัด อุโบสถมีการจัดงานผูกพัทธสีมา ปิดทองฝังลูกนิมิตเสร็จ เมื่อวันที่ 21–29 มกราคม พ.ศ. 2555 และทำเหรียญพระครูกาญจนมงคล (หลวงพ่อบาง สนฺตจิตโต) แจกในงาน และเป็นวัตถุมงคลรุ่นแรกและเป็นรุ่นเดียวแจก
รอนนี มอรัน
รอนัลด์ "รอนนี" มอรัน (Ronald "Ronnie" Moran; 28 กุมภาพันธ์ ค.ศ. 1934 – 22 มีนาคม ค.ศ. 2017) เป็นอดีตนักฟุตบอลในตำแหน่งแบ็กซ้ายและและอดีตผู้จัดการทีมชาวอังกฤษของสโมสรลิเวอร์พูล ได้รับฉายาว่า มิสเตอร์ลิเวอร์พูล เพราะตลอดอาชีพการค้าแข้งและการทำงานของเขาอยู่กับสโมสรลิเวอร์พูลเพียงสโมสรเดียว
ลิเวอร์พูล
มอรันเกิดเมื่อวันที่ 28 กุมภาพันธ์ ค.ศ. 1934 โดยมอรันเป็นเด็กในท้องถิ่นเพราะเขาเกิดที่ย่านครอสบีในเมืองลิเวอร์พูล ซึ่งมอรันได้เข้าร่วมทีมเยาวชนของลิเวอร์พูลในตำแหน่งแบ็คซ้ายพร้อมกับเป็นช่างไฟฝึกหัดกระทั่งได้เซ็นสัญญาเป็นนักเตะอาชีพเมื่อเดือนมกราคม ค.ศ. 1952 ในยุคที่ดอน เวลช์ เป็นผู้จัดการทีมในขณะนั้นมอรันมีอายุเพียง 17 ปี
มอรันได้ประเดิมสนามให้กับทีมลิเวอร์พูลเมื่อวันที่ 22 พฤศจิกายน ค.ศ. 1952 ในนัดที่ทีมหงส์แดงเอาชนะทีมดาร์บีเคาน์ตี ไปได้ 3 — 2
จากนั้นมอรันได้ลงสนามให้กับทีมลิเวอร์พูลอย่างต่อเนื่องทำให้เขาได้สวมปลอกแขนกัปตันทีมให้กับทีมหงส์แดงในฤดูกาล 1959–60 ต่อจากจอห์นนี วีลเลอร์ ผู้เป็นญาติของมอรันจนกระทั่งสามารถคว้าแชมป์ฟุตบอลลีกดิวิชัน 2 (เดิม) ฤดูกาล 1961–62 ในยุคที่บิลล์ แชงคลี เป็นผู้จัดการทีมทำให้ทีมลิเวอร์พูลได้สิทธิ์ขึ้นมาเล่นใน ฟุตบอลลีกดิวิชัน 1 (เดิม) และสามารถคว้าแชมป์ฟุตบอลลีกดิวิชัน 1 เดิมในฤดูกาล 1963–64 นับเป็นแชมป์ลีกดิวิชัน 1 เดิมสมัยแรกและสมัยเดียวของมอรันนอกจากนี้มอรันยังพาทีมคว้าแชมป์ แชริตีชีลด์ (คอมมิวนิตีชิลด์ ในปัจจุบัน) อีก 2 สมัยพร้อมกับคว้าแชมป์เอฟเอคัพ อีก 1 สมัย
หลังจากแขวนสตัดกับทีมลิเวอร์พูลระหว่างฤดูกาล 1968–69 ในวัย 36 ปีมอรันได้ถูกแชงคลีดึงตัวมาเป็นหนึ่งในสตาฟโค้ชของทีม
อบรมโค้ช
ใน ค.ศ. 1966 ระหว่างเล่นให้กับทีมลิเวอร์พูลมอรันได้รับการชักชวนจากแชงคลีให้อบรมโค้ชโดยให้ไปช่วยงาน โจ เฟแกน อดีตผู้จัดการทีมของลิเวอร์พูลซึ่งขณะนั้นทำงานเป็นโค้ชทีมเยาวชนอยู่ 2 ปีก่อนจะได้ก้าวขึ้นมาเป็นโค้ชทีมชุดใหญ่เมื่อแขวนสตั๊ดแล้ว
โค้ชทีมชุดใหญ่
เมื่อแขวนสตั๊ดแล้วมอรันได้ก้าวขึ้นมาเป็นโค้ชให้กับทีมชุดใหญ่ร่วมกับแชงคลี, เฟแกน , บ๊อบ เพสลีย์ และ รูเบน เบนเนตต์จนกระทั่งแชงคลีประกาศวางมือไปใน ค.ศ. 1974 และเพสลีย์ซึ่งเป็นมือขวาของแชงคลีได้ขึ้นมาคุมทีมแทนมอรันก็ยังคงทำงานให้กับทีมลิเวอร์พูลต่อมา
1934 2017
สุมาสู
หลังจากสุมาเอี๋ยนขึ้นครองราชย์ สุมาสูได้รับการอวยยศย้อนหลังเป็น Emperor Jing of Jin (景帝)
ชีวิตช่วงแรก
สุมาสูเกิดในปี 208 เป็นบุตรชายคนโตของสุมาอี้และจางชุนหัว ตอนที่สุมาสูยังหนุ่ม เขาเป็นที่รู้จักในเรื่องความประพฤติและสติปัญญาที่ดีเลิศ ทำให้ได้รับชื่อเสียงเหมือนกับแฮหัวเทียนและโฮอั๋น โฮอั๋นถึงกับเคยกล่าวไว้ว่า "บุคคลเดียวที่สามารถประสบความสำเร็จอย่างยิ่งใหญ่ภายใต้สรวงสวรรค์อาจเป็นสุมาจื่อเหยียน" ระหว่างปี 237 ถึง 239 สุมาสูถูกแต่งตั้งเป็น Cavalier Attendant-in-Ordinary (散騎常侍) และได้รับการเลื่อนยศเป็น Military Protector of the Palace (中護軍)
อุบัติการณ์สุสานโกเบงเหลง (Incident at Gaoping Tombs)
Book of Jin กล่าวว่า สุมาอี้วางแผนก่อการรัฐประหารกับสุมาสู โดยไม่ได้ปรึกษากับสุมาเจียว (ซึ่ง Sima Guang ไม่เชื่อ และกล่าวไว้ใน Zizhi Tongjian ว่าสุมาอี้วางแผนกับทั้งสุมาสูและสุมาเจียว) สุมาสูจัดตั้งทัพที่จงรักภักดีต่อตระกูลสุมา 3,000 คนโดยที่โจซองและพรรคพวกไม่ทราบ และถูกเรียกมาเมื่อสุมาอี้ทำการรัฐประหารในปี 249